Document ID: 31991R1051

ΚΑΝΟΝΙΣΜΟΣ ( ΕΟΚ ) αριθ . 1051/91 ΤΟΥ ΣΥΜΒΟΥΛΙΟΥ της 22ας Απριλίου 1991 για την παράταση του προσωρινού δασμού αντιντάμπινγκ στις εισαγωγές υποδημάτων με εξωτερικό πέλμα από σχοινί, καταγωγής Λαϊκής Δημοκρατίας της Κίνας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 11,
την πρόταση της Επιτροπής,
Εκτιμώντας :
ότι, με τον κανονισμό ( ΕΟΚ ) αριθ . 3798/90 ( 2 ), η Επιτροπή επέβαλε προσωρινό δασμό αντιντάμπινγκ στις εισαγωγές υποδημάτων με εξωτερικό πέλμα από σχοινί, καταγωγής Λαϊκής Δημοκρατίας της Κίνας -
ότι η εξέταση των γεγονότων δεν έχει ακόμη περατωθεί - ότι η Επιτροπή ενημέρωσε τους ενδιαφερόμενους κινέζους εξαγωγείς για την πρόθεσή της να προτείνει παράταση του προσωρινού δασμού αντιντάμπινγκ για συμπληρωματική περίοδο που δεν υπερβαίνει τους δύο μήνες και ότι κανένας εξαγωγέας, από όσους συμμετείχαν στη διαδικασία δεν προέβαλε αντιρρήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο προσωρινός δασμός αντιντάμπινγκ που επεβλήθη με τον κανονισμό ( ΕΟΚ ) αριθ . 3798/90 στις εισαγωγές υποδημάτων με εξωτερικό πέλμα από σχοινί, καταγωγής Λαϊκής Δημοκρατίας της Κίνας, παρατείνεται για περίοδο που δεν υπερβαίνει τους δύο μήνες ή μέχρις ότου αρχίσει να ισχύει πράξη του Συμβουλίου για τη λήψη οριστικών μέτρων, εάν η τελευταία αρχίσει να ισχύει ενωρίτερα . Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 22 Απριλίου 1991 .

Labels: 18
3
1